**MAGYAR KERESKEDELMI ÉS IPARKAMARA**

**SZINTVIZSGA**

**SZAKMAI GYAKORLATI FELADAT**

**Szakképesítés azonosító száma, megnevezése:**

**33 815 01 1000 00 00**

**A szakképesítés megnevezése: Fodrász**

**A szintvizsgán elérhető pontszámok: 100 pont**

**15/2008-(VIII.13.) SZ.M.M. rendelet**

#### A modul rendszerű képzés szintvizsga követelménye a 3. félév alkalmával javasolt teljesíteni.

A feladatok sorrendje biztosítja a zökkenőmentes lebonyolítást, de azt a körülmények figyelembevételével fel lehet cserélni. Mindenkinek azonos feltételeket kell biztosítani, a feladatra adott időtől eltérni nem lehet. Csak a „Vashullám frizura 3 függőleges hullámsorral”, műveletnél lehet élő modellt is alkalmazni, de a vizsga kiírás feltételei azonosak!

#### II. TÉTEL

#### 1. Számítástechnika Elkészítési idő 30 perc

#### maximum 10 pont adható

(a feladat értékelésekor)

Vendégnyilvántartás, anyagleltár, számlakészítés feladatokból a kiválasztott program szerint.

**Nem értékelhető a művelet, ha:**

● nem teljesítette a számítástechnika alapjait

● nem tudta üzembe helyezni a rendszert

● nem lett kész időre

* a rendszer helyes használata 3pont
* helyes program alkalmazása 4pont
* szerkesztési készség 3pont

Levonásra kerülnek pontok:

- helytelen program megválasztása -1 pont

- nem mentette a programot -1pont

- helytelen formátumot alkalmazott -1 pont

Minimum 6 pontot kell elérni a vizsga eredményes teljesítéséhez.

#### 2. Vashullám frizura 3 függőleges hullámsorral babafejen vagy modellen. 1.sz. babafej vagy 1.sz modell

#### Elkészítési idő 50 perc

#### maximum 25 pont adható

(a feladat értékelésekor)

Tiszta, mosott, száraz, de nem előkészített hajon frizurakészítés úgy, hogy teljes frizurát kell kialakítani vékony és vastag hajsütővasakkal, lapos és spirálcsavarási technikákkal. 3 függőleges hullámsor-rondóhullám- a halántéktól hátrafelé alakuljon ki, ez csak vékony sütővassal végezhető és kapcsolódjon a frizura vonalvezetéséhez.

**Nem értékelhető a művelet, ha**

* nem alkalmazták a munkafolyamat során a vékony és vastag hajsütővasat,
* nem alakult ki a spirál és lapos csavarás,
* pipás vagy gyűrt lett a vascsavarás,
* a 3 függőleges hullámsor nem bizonyított (rondóhullám)

- arányos tincsek alkalmazása 3 pont

- helyes felválasztási irányok 3 pont

- tiszta, áttekinthető feladatvégzés 5 pont

- helyes eszközhasználat 7 pont

- megfelelő frizuravonal elérése 3 pont

- fésülési technika 4 pont

Levonásra kerülnek pontok:

- helytelen hőfok megválasztása -1 pont

- kész frizura nem esztétikus -1 pont

- nem készült el időre -1 pont

Minimum 13 pontot kell elérni a vizsga eredményes teljesítéséhez.

#### 3. Dauercsavarás babafejen 1.sz. babafejen

#### Elkészítési idő 40 perc

#### maximum 20 pont adható

(a feladat értékelésekor)

A műanyag csavarók iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes kialakítás az egész gyakorlófejen, a tarkóban a fennmaradó haj formára fésült legyen.

**Nem értékelhető a művelet, ha:**

* a hagyományos csavarás irányát alakították ki
* a felválasztások és arányok rosszak
* pipás, gyűrt a csavarás
* a dauerpapír és dauertűk alkalmazása helytelen
* fa dauercsavarót használt

- a formaválasztásban arányos, egyenletes csavarás 7 pont

- a felcsavart haj egyenletes feszessége a csavarókon 7 pont

- a dauerpapír –spiccpapír helyes használata 2 pont

- folyamatos, határozott munkavégzés 4 pont

Levonásra kerülnek pontok, ha:

* a csavarókról hajszálak lógnak le -1 pont

- a rövid szálak kiállnak a tincsből -2 pont

- a csavarók között hajszálak lógnak le -1 pont

Minimum 11 pontot kell elérni a vizsga eredményes teljesítéséhez.

#### 4. Vízhullám frizura berakás, fésülés babafejen , hullámvonallal 1.sz. babafejen

#### Elkészítési idő 20+20 perc maximum 25 pont adható

(a feladat értékelésekor)

A babafej haját min. 6 csavaróra, min. 9 csipesszel, gyűrűvel kell berakni. A fennmaradó részt formára kell fésülni. Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását.

**Nem értékelhető a művelet, ha:**

* a berakás feltételeinek nem tett eleget
* a fésüléskor a formai (hullám- és vonalvezetés) elvárásokat nem teljesítette

- a berakás folyamatában a csavarók, gyűrűk és a fennmaradó

haj tiszta, precíz elhelyezése, fésülése 4 pont

- hullámvonal harmonikus-esztétikus kapcsolódása a frizura 8 pont

összhatásában

- a fésülés tisztasága 7 pont

- a modell egyéniségéhez, karakteréhez harmonizáló frizura készítése 6 pont

Levonásra kerülnek pontok, ha:

- hajszárító, vagy hajsütővas használata történt -2 pont

Minimum 13 pontot kell elérni a vizsga eredményes teljesítéséhez.

5. Marcell vízhullám teljes babafejen 2.sz. babafejen

Elkészítési idő 20 perc

maximum 20 pont adható

(A feladat értékelésekor)

Marcell vízhullám egész gyakorlófejen, úgy hogy választék, vagy választék nélkül, kapcsolódó és folyamatos hullámsor max. kétujjnyi, négy cm szélességűek és arányosak legyenek. Csipesz, csat alkalmazható a folyamat közben, de az értékeléskor semmi nem lehet a hajban. Az értékelés vizesen történik.

**Nem értékelhető a művelet, ha:**

* időre nincs kész az egész fejen a hullámsor
* aránytalanok és nem kapcsolódnak a hullámsorok
* a technológia nem alkalmazható a műveletnél (fésű és ujjtartások)

- arányos hullámok 5 pont

- határozott hullámélek 4 pont

- a hullámsorok esztétikus elhelyezése 5 pont

- folyamatos munkavégzés 4 pont

- a hajvégek kreatív kialakítása 2 pont

**Levonásra kerülnek a pontok, ha:**

Helytelen a hullámkezdés -4 pont

**Minimum 11 pontot kell elérni a vizsga eredményes teljesítéséhez.**